
26-TA-1065: Noteikumu projekts (Grozījumi)
Grozījumi Ministru kabineta 2025. gada 1. jūlija noteikumos Nr. 409 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.6. pasākuma "Zinātniskās darbības digitalizācija un dalība Eiropas Atvērtajā zinātnes mākonī" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (05.07.2025.)

	Izsludināšana: 04.06.2026. 17:17

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 17.06.2026.)
Lūdzam noteikumu projekta anotācijas ietvaros ietvert skaidrojumu par izstrādāto grozījumu ietekmi uz īstenošanā esošajiem projektiem un šo projektu mērķu sasniegšanu.
Piedāvātā redakcija
-
	Ņemts vērā
Anotācijas sadaļa papildināta ar skaidrojumu.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 17.06.2026.)
Ņemot vērā, ka elastības finansējums tiek pārdalīts 1.1.1.2. pasākumam “RIS3 pētniecības un inovācijas centri”, lūdzam papildināt anotācijas 1.3. sadaļu “Pašreizējā situācija, problēmas un risinājumi” ar finansējuma sadalījumu starp Eiropas Savienības kohēzijas politikas programmas 2021.–2027. gadam intervences kodiem.
 
Piedāvātā redakcija
-
	Ņemts vērā
Anotācijas sadaļa papildināta ar informāciju par finansējuma sadalījumu starp Eiropas Savienības kohēzijas politikas programmas 2021.–2027. gadam intervences kodiem.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 17.06.2026.)
Lūdzam anotācijā sniegt Izglītības un zinātnes ministrijas kā atbildīgās iestādes apliecinājumu, ka pēc finansējuma samazinājuma ar pieejamo finansējumu tiks nodrošināta noteikumos noteikto rādītāju sasniegšana.

Piedāvātā redakcija
-
	Ņemts vērā
Anotācijas sadaļa papildināta ar skaidrojumu.
	Anotācija (ex-ante)
1.3. Pašreizējā situācija, problēmas un risinājumi

	4.
	Noteikumu konsolidētā versija
1.3. pasākumam plānoto un pieejamo finansējumu;
	Priekšlikums (FM - 17.06.2026.)
Ņemot vērā, ka pasākumā pieejamais elastības finansējums ir pārdalīts 1.1.1.2. pasākumam “RIS3 pētniecības un inovācijas centri” un attiecīgajam pasākumam finansējums vairs nav paredzēts, lūdzam atbilstoši precizēt, t.i. norādīt "pasākumam pieejamo finansējumu".
Piedāvātā redakcija
-
	Ņemts vērā
Precizēts MK noteikumu attiecīgais punkts.
	Noteikumu konsolidētā versija
1.3. pasākumam pieejamo finansējumu;

	5.
	Noteikumu konsolidētā versija
24.1. tiešās attiecināmās personāla izmaksas:
	Priekšlikums (FM - 17.06.2026.)
Administratīvā sloga mazināšanas nolūkos aicinām izvērtēt iespēju MK noteikumu Nr.409 24.1.punktā izkļaut noteiktos limitus un ierobežojumu attiecībā uz virsstundām, ņemot vērā, ka Vadošās iestādes 09.06.2025. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” šādus nosacījumus vairs neparedz, pēc nepieciešamības  MK noteikumos noteikt projekta vadības un īstenošanas personāla atlīdzības izmaksu ierobežojumu no projekta plānotajām kopējām attiecināmajām izmaksām (piemēram, 20%).
Tāpat aicinām pārskatīt 34.punkta nosacījumu, nenosakot regularitāti finansējuma saņēmējam tīmekļvietnē ievietot aktuālo informāciju par projekta īstenošanu, ņemot vērā, ka šādu regularitāti neparedz ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas. Piedāvātā redakcija: ‘’Finansējuma saņēmējam tiklīdz ir pieejama aktuālākā informācija savā tīmekļvietnē ievieto aktuālo informāciju par projekta īstenošanu”.
Papildus izvērtējiet precizēt noteikumos ietvertos summu/procentuālā ierobežojuma piemērošanas nosacījumus, ja tiek noteikti projekta personāla izmaksu ierobežojumi, lai tie būtu skaidri, viennozīmīgi un praksē vienādi interpretējami visām iesaistītajām pusēm, ka ierobežojums tiek aprēķināts attiecībā pret projekta plānotajām izmaksām projekta apstiprināšanas brīdī. Minētais novērstu situācijas, ka projekta noslēguma budžeta kopsavilkums ir jākoriģē atbilstoši faktiskajai situācijai, ja arī projektā ir sasniegti visi rezultatīvie rādītāji un mērķi, bet, piemēram, veicot iepirkumu ir radies ietaupījums. Ja priekšlikums tiek ņemts vērā, tad lūdzam papildināt anotāciju ar šādu skaidrojumu “Ir pārvērtētas visas izmaksu pozīcijas un nosacījumi MK noteikumos, t.sk., ietekme uz jau īstenošanā esošajiem projektiem un ka projekta atbalstāmās darbības tiek īsteno atbilstoši drošas finanšu pārvaldības principiem, ievērojot samērīguma principus un visas darbības tiek veiktas, lai publiskais finansējums tiktu investēts lietderīgi, efektīvi, atbildīgi, rūpīgi un atbilstoši plānotajam mērķim un saskaņā ar normatīvo regulējumu. Iestādes vadītājs ir atbildīgs par iestādes un tās īstenoto projektu finanšu līdzekļu efektīvu un lietderīgu izmantošanu, tai skaitā atbilstību attiecināmības, saimnieciskuma, lietderības un efektivitātes pamatprincipiem, novēršot līdzekļu izšķērdēšanas riska iestāšanos.”
Piedāvātā redakcija
-
	Nav ņemts vērā
1.1.1.6. pasākums ir stratēģiski nozīmīga investīcija Latvijas zinātnes sistēmas digitālajai transformācijai, kuras ietvaros tiek veidoti nacionāla mēroga koplietošanas pakalpojumi, tostarp Eiropas Atvērtās zinātnes mākoņa (EOSC) nacionālais mezgls, pētniecības datu pārvaldības risinājumi un digitālā infrastruktūra, kas būs pieejama plašam zinātnisko institūciju, augstskolu, pētnieku un citu interesentu lokam. Ņemot vērā pasākuma nozīmību, ievērojamo publiskā finansējuma apjomu un nepieciešamību nodrošināt regulāru sabiedrības informēšanu par projekta progresu, sasniegtajiem rezultātiem un plānotajām aktivitātēm, ir pamatoti noteikt konkrētu informācijas publicēšanas regularitāti. Regulāra informācijas publicēšana reizi trijos mēnešos veicina projekta caurskatāmību, sabiedrības informētību un potenciālo pakalpojumu lietotāju savlaicīgu iesaisti. Vienlaikus jānorāda, ka ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas nosaka minimālās komunikācijas prasības, taču tās neierobežo atbildīgo iestādi noteikt papildu informēšanas pasākumus, ja tas ir nepieciešams konkrētās investīcijas mērķu sasniegšanai un ieinteresēto pušu informēšanai. Ņemot vērā minēto, MK noteikumu 34. punktā noteiktā prasība finansējuma saņēmējam ne retāk kā reizi trijos mēnešos publicēt aktuālo informāciju par projekta īstenošanu savā tīmekļvietnē ir samērīga, pamatota un saglabājama spēkā bez izmaiņām.
Izglītības un zinātnes ministrija ir atkārtoti izvērtējusi MK noteikumu Nr. 409 24.1. apakšpunktā noteikto ierobežojumu attiecībā uz projekta vadības un īstenošanas personāla atlīdzības izmaksām, tai skaitā virsstundu apmaksu, un secina, ka noteiktais regulējums ir saglabājams bez izmaiņām. Lai sasniegtu projektā noteiktos rezultātus, vienlaikus ir būtiski nodrošināt samērīgu līdzsvaru starp projekta administrēšanas izmaksām un investīcijām projekta saturiskajās darbībās. MK noteikumu 24.1. apakšpunktā noteiktais ierobežojums projekta vadības un īstenošanas personāla atlīdzības izmaksām paredzot maksimālo ierobežojumu ERAF finansējuma daļai tiešajām projekta vadības personāla izmaksām līdz 84 787 euro kalendārajā gadā ir ieviests ar mērķi nodrošināt, ka projekta finansējuma lielākā daļa tiek novirzīta projekta tiešo mērķu sasniegšanai, tai skaitā digitālās infrastruktūras, datu pārvaldības risinājumu, kiberdrošības, datu apstrādes un citu pētniecības pakalpojumu attīstībai, nevis administratīvo izmaksu palielināšanai.
Minētais ierobežojums vienlaikus veicina drošas finanšu pārvaldības principu ievērošanu un nodrošina, ka publiskais finansējums tiek izmantots lietderīgi, efektīvi, ekonomiski, samērīgi un atbilstoši plānotajam mērķim. Ierobežojuma saglabāšana palīdz mazināt risku nesamērīgam administratīvo izmaksu pieaugumam projekta īstenošanas laikā un nodrošina vienotu pieeju projekta izmaksu pārvaldībā.
	Noteikumu konsolidētā versija
24.1. tiešās attiecināmās personāla izmaksas:

	6.
	Noteikumu konsolidētā versija
32. Publiskos iepirkumus finansējuma saņēmējs veic atklātā, pārredzamā, konkurenci nodrošinošā veidā un saskaņā ar normatīvajiem aktiem publisko iepirkumu jomā, ievērojot nediskriminācijas principus. Projekta ietvaros ir atbalstāma sociāli atbildīga publiskā iepirkuma principu ievērošana, vides prasību (zaļais publiskais iepirkums), digitālās piekļūstamības prasību un inovatīvu pakalpojumu integrēšana preču un pakalpojuma iepirkumos (inovāciju publiskais iepirkums).
	Priekšlikums (FM - 17.06.2026.)
Nemot vērā, ka 09.06.2026. zaudēja spēku Ministru kabineta noteikumi Nr. 353 "Prasības zaļajam publiskajam iepirkumam un to piemērošanas kārtība", aicinām svītrot punktā prasību par vides prasību (zaļais publiskais iepirkums) ievērošanu.
Piedāvātā redakcija
-
	Ņemts vērā
Precizēts MK noteikumu attiecīgais punkts.
	Noteikumu konsolidētā versija
32. Publiskos iepirkumus finansējuma saņēmējs veic atklātā, pārredzamā, konkurenci nodrošinošā veidā un saskaņā ar normatīvajiem aktiem publisko iepirkumu jomā, ievērojot nediskriminācijas principus. Projekta ietvaros ir atbalstāma sociāli atbildīga publiskā iepirkuma principu ievērošana, digitālās piekļūstamības prasību un inovatīvu pakalpojumu integrēšana preču un pakalpojuma iepirkumos (inovāciju publiskais iepirkums).



